O‘rtayer dengizida EgyptAir aviakompaniyasining A320 samolyoti bo‘laklari topildi

John Lethbridge qidiruv kemasi EgyptAir aviakompaniyasining bir oy avval O‘rtayer dengizida halokatga uchragan A320 layneri bo‘laklarini aniqladi, deb yozadi “RBK” aviahalokatni tekshirish bo‘yicha Misr komissiyasiga tayanib.

Uning ma’lumotlariga ko‘ra, kema “bo‘laklar joylashgan bir nechta asosiy joylar”ni qayd etgan.
Tergovchilar John Lethbridge qidiruv jamoasi tomonidan olingan tegishli fotosuratlarni qo‘lga kiritdi, jamoa endi bo‘laklar joylashuvini ko‘rsatuvchi xaritani tuzadi.
Eslatib o‘tamiz, Parijdan Qohiraga MS804 reysini amalga oshirayotgan A320 samolyoti Qohira aeroportiga qo‘nishiga taxminan 35 daqiqa qolganda, endigina Misr havo hududiga kirganda radarlar ekranidan yo‘qolgan edi. Keyinroq uning bo‘laklari Gretsiyaning Karpatos orollaridan topildi.